cyanic-selkie/wikianc huggingface dataset:
Bakova pie Jizeras
Bakova pie Jizeras (cz) ir pilsēta Čehijā, Centrālčehijas apgabala Mlada Boleslavas apriņķī pie Jizeras upes.
Augusts Kekulē
Viens no ievērojamākajiem ķīmiķiem 19. gadsimta otrajā pusē. Vielu ķīmiskās struktūras teorijas pamatlicējs. Pazīstams nostāsts par to, kā Kekulē iedomājās iespējamo benzola ķīmisko struktūru. Tas notika, redzot vīziju ar senu simbolu οὐροβόρος ὄφις — čūsku, kas kož pati savu asti. Trīs no pieciem pirmajiem Nobela prēmijas ķīmijā saņēmējiem bija Kekulē skolnieki.
Artūrs Bleiks
Privātā dzīve
Bleiks sacentās Bostonas Vieglatlētikas asociācijā, pēc uzvaras 1000 jardu sacensībās, kurā viņš ar prieku teica: "Es esmu pārāk labs Bostonai, man vajadzētu apdomāt un noskriet maratonu Atēnās, olimpiskajās spēlēs". Šo komentāru dzirdēja biržas mākleris Artūrs Bērnhems, kurš pēc tam piedāvāja finansēt visas ASV komandas dalību Grieķijā.
Lovrijenacas pils
Lovrijenacas jeb '''Sv. Labrenča pils''' (hr) ir 13. gadsimta pils, kas atrodas Horvātijas dienvidos uz Adrijas jūras zemesraga uz rietumiem no Dubrovnikas vecpilsētas. Tiek dēvēta par Dubrovnikas Gibraltāru un atrodas uz 37 metrus augstas klints.
Vidsmiests
Vidsmiests ir ciems Zasas pagastā, Jēkabpils novadā. Atrodas 164 km attālumā no Rīgas.
Ukrainas pievienošanās Eiropas Savienībai
Pieteikums
28. februārī Ukraina oficiāli iesniedza dalības pieteikuma vēstuli. Radušās krīzes dēļ prezidents Zelenskis lūdza tūlītēju uzņemšanu Eiropas Savienībā saskaņā ar īpašu procedūru. Tajā pašā dienā astoņas ES valstis parakstīja vēstuli, kas atbalsta paātrinātu pievienošanās procesu Ukrainai. 1. martā Eiropas Parlaments pēc debatēm, kurās uzstājās Ukrainas prezidents, ieteica Ukrainu padarīt par oficiālu kandidāti dalībai ES. Eiropas Parlaments nobalsoja par Ukrainas pievienošanās atbalstu, 637 deputātiem balsojot par, 13 pret un 26 atturoties.
Dūlitls
Filmas projekts tika izziņots 2017. gada martā ar Dauniju galvenajā lomā, pārējie aktieri projektam pievienojās gada garumā. Filmēšana sākās 2018. gada martā un ilga līdz jūnijam vairākās Apvienotās Karalistes vietās. Filmai 2019. gada pavasarī tika veikta atsevišķu ainu pārfilmēšana.
Filmas "Dūlitls" pirmizrāde ASV un Latvijā notika. Filma saņēma negatīvas kritiķu atsauksmes, kritizēts tika scenārijs, sižets, humors un vizuālie efekti, savukārt Denija Elfmana veidotais muzikālais filmas pavadījums saņēma pozitīvas atsauksmes. Filmas vispasaules ienākumi ir 245 miljoni ASV dolāru un tā ir septītā ienesīgākā 2020. gada filma.
Josti
Apdzīvotā vieta izveidojusies ap bijušās Spriņģu muižas (Springen) centru. 2 km no ciema atrodas bijusī dzelzceļa pietura Josta.
Frensa Galla
Karjeras sākums
Pirmais Frensas singls "Ne sois pas si bête" ("Neesi tik stulbs") tika izlaists uz viņas 16. dzimšanas dienu. Šis singls uzreiz kļuva par hītu, tika pārdoti 200 tūkstoši kopiju. "N'écoute pas les idoles" kļuva par Frensas otro singlu, 1964. gada martā sasniedzot Francijas mūzikas topu virsotni, singls noturējās topu virsotnē trīs nedēlas.
Pēteris Birkerts
Dzīvesgājums
Dzimis 1881. gada 15. janvārī Jaunsvirlaukas pagasta "Jaunbitēnos" lauksaimnieka Jāņa Birkerta (1839—1922) ģimenē. Mācījās Baltijas skolotāju seminārā Kuldīgā (1897—1900), no kura izslēgts par marksisma propagandu, 1902. gadā ieguva tautskolotāja tiesības. 1904. gadā iestājās LSDSP un piedalījās 1905. gada revolūcijā. Pēc revolūcijas sakāves 1906. gadā devās bēgļu gaitās uz Šveici, 1907.—1911. gadā dzīvoja ASV, kur studēja jurisprudenci Indiānas Valparaiso Universitātē, vēlāk filozofiju un socioloģiju Ņujorkas Kolumbijas Universitātē.
Pilums
Izcelsme
Mūsdienu pētnieki pieļauj, ka romieši savu specifisko šķēpu visticamāk sāka lietot 3. gadsimta beigās p.m.ē., kura īpatnības varēja tikt aizgūtas no ķeltiem Itālijas ziemeļos un Pireneju pussalā, kā arī no etruskiem un samnītu (Samnites) ciltīm Itālijas vidus un dienvidu daļā.
Mišels Betenfelds
Betenfelds 1900. gada Parīzes olimpiskajās spēlēs startēja paukošanā ar floreti profesionāļiem. Šajā disciplīnā viņš guva uzvaru pirmajā kārtā, bet ceturdaļfinālā un atkārtojuma cīņā viņš zaudēja.
2018. gada Giro d'Italia
Pirmssacensību favorīti
Sprinta klasifikācijā par favorītiem tika uzskatīti Elia Vivjāni, Jakubs Marečko, Nikolo Bonifacio, Danijs van Popels, Saša Modolo, Sems Benets, Jenss Debišērs un Raiens Gibonss.
Rūdolfs Ciemiņš
Pēc Latvijas okupācijas izvairījās no represijām un palika Latvijā. 1941. gada jūlijā vadīja Gaujienas pagasta nacionālos partizānus. No 1941. gada rudens — Daugavpils prefekts. 1943. gadā kļuva par Liezeres aizsargu nodaļas priekšnieku, vēlāk komandēja 2. latviešu robežsardzes pulku. 1944. gada vasarā devās uz Vāciju. Gāja bojā Drēzdenes bombardēšanas laikā.
Urbāns III
Umberto Krivelli mācījās Boloņā. 1182. gadā pāvests Lūcijs III viņu iecēla par kardinālu un Milānas arhibīskapu. 1185. gadā kļuva par Romas pāvestu un pieņēma sev vārdu Urbāns III. Pāvesta amatā viņš turpināja savu priekšgājēja strīdu ar Svētās Romas imperatoru Frīdrihu I Barbarosu. Urbāna III māsasdēls vēlāk arī kļuva par pāvestu Celestīnu IV.
Frics Langs
Viņa ievērojamākie darbi (abi tapuši pirms pārcelšanās uz ASV): mēmā filma "Metropole" (1927) un skaņu filma "M" (1931). "Metropole" bija sava laika dārgākā filma. Citas nozīmīgās filmas, kas uzņemtas Vācijā ir "Mabūze – spēlmanis" (Dr. Mabuse, der Spieler, 1922), "Nībelungi" (Die Nibelungen, 1924) un "Sieviete Mēnesī (1929). 20. gadsimta 30. gadu vidū pārcēlās uz ASV. Pirmā ASV uzņemtā filma — "Niknums" (Fury, 1936) ar Spenseru Treisiju galvenajā lomā. Pazīstamākās Langa filmas, kas tapušas ASV ir "Tu dzīvo tikai vienreiz" (You Live Only Once, 1937), "Frenka Džeimsa atgriešanās" (The Return of Frank James, 1940), Western Union (1941), Hangmen Also Die! (1943), "Sieviete logā" (The Woman in the Window, 1944), Ministry of Fear (1944), "Sārtā iela" (Scarlet Street, 1945), "Noslēpums aiz durvīm" (Secret Beyond the Door, 1947), "Rančo ar sliktu slavu" (Rancho Notorious, 1952), "Sadursme naktī" (Clash by Night, 1952) "Zilā gardēnija" (The Blue Gardenia, 1953), "Lielais drudzis" (1953) un "Kamēr pilsēta guļ" (While City Sleeps, 1956).
Miura
Miura (ja) ir japāņu cilmes uzvārds. Cilvēki ar šo uzvārdu:
Vostočnija kosmodroms
Vostočnija kosmodroms (ru) ir Krievijas kosmodroms. Tas atrodas Amūras apgabalā, blakus Ciolkovskas pilsētai. Kosmodroma celtniecība sākta 2012. gadā. Pirmais nesējraķetes starts veikts 2016. gadā.
Vēsture
2016. gada 28. aprīlī no kosmodroma veiksmīgi veikts pirmais starts, ar nesējraķeti Sojuz-2.1a/Volga palaižot pavadoņus Mihailo Lomonosov, Aist-2D un SamSat-218.
Grīdupe
Grīdupe (arī Grīdupīte) ir Melnupes kreisā krasta pieteka Smiltenes novadā. Iztece - pie Trapenes. Tek ziemeļu virzienā. Ietek Melnupē pie Upju mājām.
Vilis Spandegs
Latvijas Brīvības cīņas
Latvijas Pagaidu valdības bruņotajos spēkos iestājies brīvprātīgi kapteiņa pakāpē 1919. gada 3. jūnijā, Cēsu kauju laikā, Valmierā. 19. jūnijā iecelts par Ziemeļlatvijas brigādes štāba priekšnieku. Tiekot izveidotai Latvijas armijai (1919. gada 10. jūlijā), viņš tika iecelts Vidzemes divīzijas štāba priekšnieka amatā.
Jānēni
Lejasjānēnos sākot ar 1856. vai 1858. gadu līdz aptuveni 1871. gadam darbojusies skola, kuru nosacīti varētu uzskatīt par vēlākās Jāņaskolas aizsākumu. Par pirmo skolotāju šeit 3 gadus bijis Spricis Lobītis. Viņa vadīto Jānēnu skolu saukuši par "strāpes" skolu. Skolotājs ziemu strādājis viens skolā, kā arī gājis apkārt pa mājām bērnus mācīdams. Pēc 3 gadiem Lobītis atstājis skolotāja darbu un viņa vietā nācis turpat blakus mājā dzīvojošais Andžs Dārziņš, komponista Emīla Dārziņa tēvs.
Karojošo valstu periods
Septiņas karojošās valstis
Pēc ilgstoša pilsoņu kara ietekmīgā Jin valsts 453. gadā p.m.ē sadalījās Haņu, Vei un Žao valstīs. 403. gadā šo dalīšanu formāli atzina arī Džou karalis. Turpināja pastāvēt tradicionāli spēcīgās Cjiņ, Ci un Ču valstis, pie kurām pieskaita vājāko Jaņ valsti. Blakus šīm valstīm pastāvēja Džou karaļa valstiņa un vairākas citas valstiņas, kas galvenokārt atradās valsts centrā.
Horizontālās un Vertikālās alianses, 334-249 p.m.ē.
Lai pretotos pieaugošajai Cjiņ varenībai, pārējās sešas valstis izmanto divas stratēģijas – Vertikālo, kurā tās kopīgi sadarbojas pret Cjiņ un Horizontālo, kurā tās sadarbojas ar Cjiņ, lai iegūtu no tās spēka. Vertikālā alianse izveidoja ziemeļu un dienvidu valstu savienību, lai bloķētu Cjiņ virzīšanos uz austrumiem. Cjiņ atbildēja ar Horizontālajām aliansēm, vienojoties ar rietumu kaimiņvalstīm, lai atvieglotu savu virzīšanos uz austrumiem. Alianses bija neilgas un valstu attiecības bieži mainījās.
Pļavas auzene
Dažāda lieluma grupas aug pļavās, atmatās, skrajos krūmājos, mežmalās un ceļmalās.
Vierdeņi (Dubnas pagasts)
Vierdeņi ir ciems Dubnas pagastā, Augšdaugavas novadā. Atrodas 225 km attālumā no Rīgas.
Baltijas Vēstures komisija
Korespondētājlocekļi no Latvijas (2017)
Andris Caune, Inesis Feldmanis, Kārlis Kangeris, Jānis Krēsliņš, Imants Lancmanis, Ēvalds Mugurēvičs, Valters Nollendorfs, Sarmīte Pijola, Andrejs Plakans, Jānis Stradiņš. Agrākie ar Latviju saistītie korespondētājlocekļi: Edgars Andersons, Edgars Dunsdorfs, Ilgvars Misāns, Jēkabs Ozols.
Donns
Donns var būt:
Džons Donns
Ar Donna tulkošanu krieviski savu literāro karjeru sāka Josifs Brodskis. Pazīstamā Ernesta Hemingveja darba nosaukums "Kam skanēs zvans" (For Whom the Bell Tolls) ir citāts no Džona Donna XVII meditācijas - And therefore never send to know for whom the bell tolls; It tolls for thee.
Furnjē
Cilvēki ar šādu uzvārdu:
Marsels Bulanžē
Bulanžē 1900. gada Parīzes olimpiskajās spēlēs startēja paukošanā ar floreti profesionāļiem. Šajā disciplīnā viņš ieguva 13. vietu.
Alfrēds van Landegems
Landegems 1900. gada Parīzes olimpiskajās spēlēs startēja airēšanas astoņnieku sacensībās. Viņš bija Beļģijas airētāju komandas Royal Club Nautique de Gand stūrmanis. Komanda šajā sacensībā izcīnīja sudraba medaļu.
Viljams Lasels
Dzimis Boltonā, uz rietumiem no Mančestras, izglītojies Ročdeilā. Pēc tēva nāves, no 1814. gada līdz 1821. gadam bija par mācekli pie kāda tirgotāja Liverpūlē. Vēlāk nopelnīja ievērojamus līdzekļus, brūvējot alu. Tas viņam ļāva pievērsties astronomijai. Savās mājās, netālu no Liverpūles, viņš uzbūvēja observatoriju ar 24 collu (61 cm) teleskopu-reflektoru. Viņš pats arī izslīpēja teleskopa spoguli.
1846. gadā V. Lasels atklāja Neptūna lielāko pavadoni Tritonu. Tas notika tikai 17 dienas pēc tam, kad vācu astronoms Johans Gotfrīds Galle bija atklājis pašu Neptūnu. 1848. gadā viņš atklāja Saturna pavadoni Hiperionu. 1851. gadā sekoja divu Urāna pavadoņu atklājumi (Ariels un Umbriels).
1S. autobusu maršruts (Liepāja)
Maršruts
Maršruts iet pa šīm ielām: Ceriņu iela, Slimnīcas iela, Grīzupes iela, Cukura iela, Pulvera iela, Ventspils iela, Ziemeļu iela, Krūmu iela, Siļķu iela, Oskara Kalpaka iela.
Aoki
Aoki (ja — 'zaļais koks') ir japāņu cilmes uzvārds. Cilvēki ar šo uzvārdu:
Vieveri
Apdzīvotā vieta atrodas pie autoceļa V738.
Puļpāni
Puļpāni ir ciems Jēkabpils novada Sēlpils pagastā. Atrodas pagasta ziemeļos 6,5 km no pagasta centra Sēlijas, 13,5 km no Salas un 121,1 km no Rīgas.
Ešlija Simpsone
2005. gada oktobrī pēc Ziemeļamerikas koncerttūres un filmēšanās filmā Undiscovered mūziķe izdeva albumu I Am Me. Trešo studijas albumu Bittersweet World viņa izdeva gandrīz trīs gadus vēlāk — 2008. gada aprīlī. Pēc viena mēneša viņa apprecējās ar Pītu Vencu un dzemdēja bērnu, taču 2011. gada februārī pāris izšķīrās.
Evans Furnjē
Karjera
Karjeru uzsāka Francijas klubos. 2012. gada NBA draftā viņu Denveras "Nuggets" izraudzījās ar kopējo 20. kārtas numuru pirmajā kārtā. Pēc divām sezonām "Nuggets" sastāvā 2014. gada vasarā E. Furnjē (kopā ar drafta tiesībām uz Devīnu Marblu) tika aizmainīts uz Orlando "Magic" pret Āronu Aflalo. Kopš otrās sezonas "Magic" sastāvā kļuvis par stabilu sākumsastāva spēlētāju.
Līdz šim rezultatīvāko spēli aizvadījis 2018. gada 16. janvārī, kad uzvarā pār Minesotas "Timberwolves" iemeta 32 punktus. 2017.—2018. gada NBA sezonā guva vidēji 17,8 punktus spēlē, kas ir karjeras rekords. Pirmajās četrās sezonās, ko E. Furnjē nospēlēja Orlando "Magic", komanda nebija spējusi kvalificēties play-off spēlēm, taču tas izdevās divās sekojošajās sezonās.
Mateo Kovačičs
Sasniegumi
Real Madrid
Individuālie sasniegumi
Vladislavs Špīlmans
Vladislavs Špīlmans (pl; dzimis, miris ) bija Polijas ebreju pianists, komponists un memuāru autors. V. Špīlmans kļuva plaši pazīstams pēc biogrāfiskās mākslas filmas "Pianists" (2002) uzņemšanas, kuras pamatā ir viņa memuāri, kuros aprakstīta izdzīvošana Holokaustā.
Pianista karjera
V. Špīlmansklavierspēli sāka mācīties Šopēna mūzikas skolā Varšavā. 1931. gadā viņš devās uz Berlīnes Mākslas akadēmiju, kur mācījās pie Leonīda Kreicera (Leonid Kreuzer). Kad 1933. gadā pie varas nāca Hitlers, Špīlmans atgriezās Varšavā un ātri kļuva par plaši pazīstamu pianistu kā klasiskajā, tā arī modernajā mūzikā. Špīlmans sakomponēja vairākus skaņdarbus laikā, kad ceļoja pa Poliju kopā ar vijolnieku Broņislavu Gimpeli (Bronislav Gimpel).
Francis Logins
Biogrāfija
Miris Viļakā no plaušu karsoņa. Apglabāts Viļakas kapos.
Žoau Pintu
Žoau Manuels Vjeira Pintu (pt, dzimis ) ir bijušais Portugāles futbolists, spēlēja uzbrucēja pozīcijā.
Sasniegumi
Sporting CP
Ievedne
Apdzīvotā vieta atrodas pie autoceļa P43 (Litene—Alūksne).
Metjū Lilards
Savu atpazīstamību ieguvis, piedaloties tādās filmās kā Serial Mom (1994), "Hakeri" (1995), "Kliedziens" (1996), SLC Punk! (1998), She's All That (1999) un Summer Catch (2001). Attēlojis Šagiju filmā "Skubijs Dū" (2002) un tās turpinājumā "Skubijs Dū 2: Briesmoņi savā vaļā" (2004).
Viģubi
Viģubi ir ciems Lejasciema pagastā, Gulbenes novadā. Atrodas 170 km attālumā no Rīgas.
Riesti (Sēlpils pagasts)
Apdzīvotā vieta nomaļus no valsts autoceļiem, starp Melnupīti rietumos un Pliksni austrumos.
Emīls Sudmalis
Biogrāfija
Emīls Sudmalis piedzima Aizvīķu pagastā zemnieku ģimenē.
Sapņu pīpe (albums)
Dziesmu saraksts
Dzied Imants Skrastiņš.
Candera krāteris
Candera krāteris ir stipri cietis no vēlākajiem triecieniem. Tā pamatne ir nelīdzena, to klāj zemas klintis un nelīdzenumi, kas, iespējams, radušies pēc vēlāko triecienu izmešu nosēšanās. Krātera vidusdaļā atrodas mazāku krāteru grupa.
Lerojs Sanē
Sasniegumi
Bayern Munich
Iekod pirkstā
Dziesmu saraksts
Sieviešu vokālais ansamblis (1, 4, 5).
Gustavs Matiass fon der Venge-Lambsdorfs
Gustavs Matiass fon der Venge-Lambsdorfs (,, 1745-1828), bija Krievijas Impērijas armijas ģenerālis, Kurzemes guberņas civilgubernators (1796–1798), ķeizara Nikolaja I audzinātājs, grāfs (no 1817).
Dzīvesgājums
Miris 1828. gada 4. aprīlī Pēterburgā, kur bija ieradies kārtot savas lietas. Apglabāts dzimtas kapličā pie Brizules.
Arturo Vidals
Arturo Erasmo Vidals Pardo (es; dzimis ) ir čīliešu futbolists, spēlē pussarga pozīcijā, Čīles futbola izlases dalībnieks. Pašlaik (2022) Vidals pārstāv Brazīlijas A sērijas komandu Flamengo.
COVID-19 otrais saslimstības vilnis Latvijā
Ārstniecības personu inficēšanās
13. novembrī Vidzemes slimnīca informēja, ka tajā ārstējas 17 COVID-19 pacienti, divi no viņiem ar smagu slimības gaitu, no stacionāra izrakstīti trīs COVID-19 pacienti, bet uzņemti trīs COVID-19 pacienti. 24. novembrī kļuva zināms, ka augstie COVID-19 saslimstības rādītāji Aknīstes novadā saistīti ar uzliesmojumu Aknīstes psihoneiroloģiskajā slimnīcā. 3. novembrī 14 dienu kumulatīvā saslimstība sasniedza 15 cilvēkus, 7. novembrī 37 cilvēkus, no 17. līdz 20. novembrim Aknīstes novadā bija reģistrēti 53 ar COVID-19 saslimušie.
No 14. decembra Dobeles un apkārtnes slimnīca, Aizkraukles slimnīca, Ludzas medicīnas centrs, Balvu un Gulbenes slimnīcu apvienība sāka uzņemt COVID-19 pacientus, kuriem veselības stāvoklis ļāva atlabt ārpus lielajām universitātes un reģionālajām slimnīcām. 19. decembrī Stradiņa slimnīcā 160 darbinieki bija gan saslimušie, gan pašizolējušās kontaktpersonas. 22. decembrī valdība apstiprināja Veselības ministrijas priekšlikumu no 23. decembra līdz 4. janvārim pārtraukt plānveida stacionāro pakalpojumu sniegšanu slimnīcās.
Statistika
No 12. oktobra visiem Latvijas iceļojušajiem jāaizpilda elektroniskās anketas vietnē covidpass.lv. 12. oktobrī 14 dienu kumulatīvais COVID-19 gadījumu skaits uz 100 000 Latvijā sasniedza 51,8 un pārsniedza šo rādītāju Igaunijā, kur tas bija 50,2.
2021. gada 9. martā kļuva zināms, ka RSU zinātnieku veiktajā apsekojumā 11,2% (453 no 4041 testētajiem) Latvijas iedzīvotāju atrastas antivielas pret SARS-CoV2. Visaugstākais pārslimojušo īpatsvars bija bērnu un jauniešu vecuma grupās: attiecīgi 19% (no 7 līdz 10 gadu vecumā), 15,5% (11—13), 9,4% (14—17), 12,2% (18—24). Lielākais pārslimojušo īpatsvars bija Latgalē (23,4%), savukārt Zemgalē — 13,7%, Vidzemē — 11,7%, Pierīgā — 11,6%, Rīgā 8,4% un Kurzemē — 4,6%.
Ierobežojumu atjaunošana
13. oktobrī Ministru Kabinets nolēma, ka no 14. oktobra sejas maskas visā valstī būs jālieto arī veikalos, muzejos, izstādēs un citās sabiedriskās vietās. Tāpat to lietošana kļuva obligāta dzelzceļa stacijās, autoostās, lidostās, kā arī kultūras vietās un reliģiskās darbības veikšanas vietās. Savukārt no 17. oktobra stājās spēkā papildu ierobežojumi interešu izglītībai, privātajiem pasākumiem un sporta jomai, kā arī sabiedriskajā ēdināšanā: No 26. oktobra mācību process 7.-12.klašu audzēkņiem notiks attālināti.
Ārkārtas stāvokļa atjaunošana
2021. gada 2. februārī valdība nolēma ārkārtējo situāciju Latvijā pagarināt līdz 6. aprīlim, tirdzniecības jomā pārejot uz "drošu tirdzniecības" modeli, kas paredz stingrāk kontrolēt klientu skaitu veikalos, pakāpeniski atsakoties no ārkārtējās situācijas laikā iegādājamo preču sarakstiem. Tāpat valdība nolēma ierobežot ieceļošanu no Apvienotās Karalistes, Portugāles un Īrijas, kurās bija konstatēts daudz lipīgākais COVID-19 paveids. Savukārt izglītības jomā nolēma atgriezties pie drošām mācībām klātienē, sākotnēji mācības klātienē atsākot 1. un 2. klašu skolēniem, ievērojot kombinētus epidemioloģiskās drošības prasības, tostarp sejas masku valkāšanu. Pēc 8. februāra atsevišķos veikalos varēja iegādāties visas preces un darbosies grāmatnīcas.
Ierobežojumu mīkstināšana
No 1. jūnija darbu varēja atsākt lielie tirdzniecības centri un kultūras iestādes, tostarp muzeji, no 15. jūnija COVID-19 pārslimojušie un vakcinētie varēs apmeklēt kultūras pasākumus, bet COVID-19 sertifikātu saņēmušie cilvēki no 15. jūnija varēs apmeklēt restorānus arī iekštelpās un aizvadīt gan individuālus, gan grupu sporta treniņus telpās.
Macui
Macui (ja) ir japāņu cilmes uzvārds. Cilvēki ar šo uzvārdu:
Ūdrāni
Apdzīvotā vieta atrodas netālu no autoceļa V813 (Stūrāni–Puļpāni).
Jošida
Jošida (ja — 'veiksmīgais rīsu lauks') ir japāņu cilmes uzvārds. Cilvēki ar šo uzvārdu:
Ketlīna Tērnere
Mērija Ketlīna Tērnere (en, dzimusi ) ir amerikāņu aktrise. Savas karjeras laikā Tērnere ir saņēmusi divas Zelta globusa balvas, kā arī nominēta Amerikas Kinoakadēmijas balvai un divām Tony balvām.
Felsumas
Barība
Pārtiek no dažādiem kukaiņiem un citiem bezmugurkaulniekiem, tāpat nektāra un putekšņiem, laiku pa laikam arī mīkstiem un saldiem augļiem.
Sistemātika
Saskaņā ar endēmo sugu izplatības areāliem, Madagaskaru apdzīvo 34 endēmas sugas, Maskarēnu salas — 9 sugas, ieskaitot divas izzudušās, Komoru arhipelāgu — 5 sugas, Seišelas — 2 sugas, viena suga mīt Pembā Tanzānijas piekrastē un viena — Andamanu salās. Ģints taksonomija joprojām ir neskaidra un pastāvīgi tiek mainīta. Vēl joprojām ik pa laikam tiek atklāta jauna suga, un 90. gados vien tika aprakstītas astoņas jaunas sugas. Savukārt Ph. kely un Ph. vanheygeni aprakstīja 2004. gadā.
Īsts detektīvs
Otrā sezona, kurā piedalās Kolins Ferels, Reičela Makadamsa un Vinss Vons, notiek Kalifornijā. Trīs detektīvi izmeklē virkni noziegumu, kas saistīti ar korumpēta politiķa slepkavību.
Kailā mietene
Taksonomija
Nosaukums Paxillus involutus veidots no latīņu valodas vārdiem "tapa, mietiņš" un "ieritināts", pēdējais norāda uz cepurītes formu.
Izplatība
Kailā mietene ir starp pirmajām sēnēm, kas parādās saārdītā zemsedzē (izcirtumos, mašīnu izbrauktās sliedēs), kur konkurences trūkuma dēļ attīstās ātri un masveidīgi. Bieži aug piesārņotās vietās, arī pilsētvidē.
Lietošana pārtikā
Sēne bija populāra Centrālajā un Austrumu Eiropā, taču 1944. gada rudenī pēc tās lietošanas, 17 dienas slimojis ar drudzi, caureju un vemšanu, vācu mikologs Jūliuss Šēfers nomira ar nieru nepietiekamību. Neraugoties uz ārējiem traucēkļiem, vācu mediķi noteica vainīgo sēni, pieņemot, ka vaina bijusi nepietiekamā termiskā apstrādē. Šis ir vienīgais zināmais gadījums, kad mūsdienu mikologs nomiris no saindēšanās ar sēnēm.
Degteri
Degteri ir ciems Ciblas novada Ciblas pagastā. Atrodas pagasta rietumu daļā 1 km no pagasta centra Ciblas, 8 km no novada centra Blontiem un 233 km no Rīgas.
Anttila
Vēsture
2016. gada 19. jūlijā Anttila iesniedza bankrota pieteikumu. 27. jūlijā sākās Anttila bankrota preču izpārdošana, kas izraisīja lielas nekārtības un garas rindas universālveikalos. Pēdējais Anttila universālveikals Itäkeskus Helsinkos tika slēgts 2016. gada 14. decembrī. Mazie kreditori jeb aptuveni 1700 klientu, kuri bija samaksājuši par produkciju, bet tos nesaņēma, atguva pusi naudas. Telpu saimnieki nonāca grūtībās, jo telpas bija būvētas Anttila vajadzībām, un bija grūti atrast jaunus pielietojumus.
Pļavu tilbīte
Uzvedība un barība
Ārpus ligzdošanas sezonas pļavu tilbītes barojoties veido nelielus barus, kas ir nervozi un skaļi un visu laiku "sarunājas". Reizēm barā var novērot līdz 100 putniem. Tās ir aktīvas gan dienā, gan naktī. Dienas laikā tās barību meklē, izmantojot galvenokārt redzi, bet naktī tausti. Migrācijas ceļojumus veic galvenokārt naktī.
Jānis Zariņš
Jānis Zariņš var būt:
Vilcāni (Rušonas pagasts)
Vilcāni ir ciems Rušonas pagastā, Riebiņu novadā. Atrodas 220 km attālumā no Rīgas.
Kurata
Kurata var būt:
Gajoka tilts
Gajoka tilts bija koka tilts pār Daugavu Daugavpilī, kas savienoja Gajoka un Grīvas apkaimes. Uzbūvēts Pirmā pasaules kara beigās. 1919. gada kauju laikā tika daļēji sagrauts, 1920. gadā to atjaunoja poļu armijas karavīri, kas piedalījās Latvijas brīvības cīņās. 1922. gadā Daugavpils pilsētas vadība pieņēma lēmumu aizdedzināt tiltu, jo palu laikā pie tā sablīvējās lielas ledus masas, kas draudēja pārraut pilsētas aizsargdambi.
Kozlovski
Kozlovski ir ciems Ciblas novada Ciblas pagastā. Atrodas pagasta centrālajā daļā 1.5 km no pagasta centra Ciblas, 11 km no novada centra Blontiem un 236 km no Rīgas.
Eižens Cicero
Biogrāfija
Kad mūziķis mācījās Bukarestes Nacionālajā konservatorijā, viņš pieņēma pseidonīmu Eižens Cicero. Pēc augstskolas beigšanas mūziķis nolēma atteikties no klasiskā pianista karjeras un iedibināja savu stilu, kurā apvienoja klasiskās mūzikas un džeza elementus un ieviesa svinga harmonijas baroka, klasicisma un romantisma laikmeta kompozīcijās. Eižens Cicero bija arī izcils improvizators.
1982. gadā Cicero pārcēlās uz Šveici, kur Cīrihē 1997. gada 5. decembrī, būdams 57 gadus vecs, nomira. Pianista nāves cēlonis bija cerebrālā apopleksija. Pianista jaunākais brālis Adrians Cicero ir džeza instrumentālists, bet Eižena dēls Rodžers Cicero (1970—2016) — džeza dziedātājs.
Taihu
Taihu (zh, Tài Hú) ir liels sekls saldūdens ezers Ķīnā, Dzjansu provincē. Trešais lielākais Ķīnas saldūdens ezers. Izvietojies Jandzi lejteces ielejā, 40 km uz dienvidiem no upes.
Vilgi
Vilgi ir ciems Salnavas pagastā, Kārsavas novadā. Atrodas 283 km attālumā no Rīgas.
Polehomrī
Polehomrī (ps, fa) ir pilsēta Afganistānas ziemeļaustrumos, Baglānas vilajeta centrs. Atrodas pie Kabulas - Mazārešarīfas ceļa un Kondozas upes.
Ļubova Orlova
Dzīvesgājums
Dzimusi 1902. gada 29. janvārī Zveņigorodā, Maskavas guberņā, muižnieka Pjotra Orlova un viņa sievas Jevgēņijas Suhotinas ģimenē. Studēja Maskavas konservatorijā (1919—1922) un Maskavas teātra tehnikumā (1922—1925), pēc tam strādāja V. Nemiroviča-Dančenko vadītajā Maskavas muzikālajā teātrī. No 1926. gada bija precējusies ar latviešu izcelsmes PSRS Zemkopības Tautas komisariāta administratīvi-finansiālās pārvaldes priekšnieka vietnieku Andreju Bērziņu. Pēc viņa apcietināšanas un izsūtīšanas Orlova izšķīrās un 1933. gadā apprecējās ar kinorežisoru Grigoriju Aleksandrovu. Orlova tēloja galvenās lomas Aleksandrova filmās "Jautrie zēni" (1934), "Cirks" (1936), "Volga, Volga" (1938). Orlova kļuva par Staļina iemīļotāko aktrisi, divas reizes apbalvota ar Staļina prēmiju, saņēmusi goda nosaukumus.
Sirius FM-5
SIRIUS FM-5 bija pirmais no SIRIUS FM pavadoņiem, kas izvietots ģeostacionārajā orbītā; iepriekšējie tika ievadīti "tundras orbītā" (augsti eliptiskā ģeosinhronā orbītā.
Kinokomēdija
Kinokomēdija ir kinomākslas žanrs, kurā uzsvars tiek likts uz humoru. Šīs filmas ir veidotas ar nolūku izklaidēt skatītājus un likt tiem smieties. Tradicionāli šī žanra filmām ir laimīgas beigas (izņēmums ir melnā komēdija). Šis ir viens no vecākajiem kino žanriem, kas atvasināts no klasiskās teātra komēdijas. Dažas no pirmajām mēmajām filmām bija komēdijas, jo bufonāde bieži balstās uz vizuālo attēlojumu, neprasot skaņu. Kad 20. gadsimta 20. gados skaņu filmas kļuva arvien izplatītākas, kinokomēdijas ieguva jaunu elpu, jo smiekli varēja rasties gan burleskas situācijās, gan dialogos.
GECAM
Priekšvēsture
2018. gada 19. martā notika projekta galīgais novērtējums Nacionālā kosmosa zinātnes centra direktora Vana Či vadībā. Eksperti no Cinhua Universitātes, Projektu un tehnoloģiju centra kosmosa izmantošanai, Sjiņdzjanas Astronomijas observatorijas un daudzām citām institūcijām pēc plašām konsultācijām nonāca pie secinājuma, ka GECAM ir tehniski iespējams, tam ir skaidri definēts mērķis un vienlaikus pieeja, apgabala mēroga novērojumi ar diviem pavadoņiem dotu ievērojamu progresu zinātnei. Projekts atbilda finansēšanas vadlīnijām, un 2018. gada decembrī Zinātņu akadēmija apstiprināja tā finansējumu no Kosmosa zinātnes prioritārās programmas līdzekļiem.
Pavadoņi
Izmantojot lāzera interferometrus, ko Itālijas un ASV observatorijas izmanto, lai reģistrētu faktisko gravitācijas notikumu, ir grūti noteikt precīzu viļņu avotu. GECAM pavadoņiem šeit ir izšķiroša loma. Izvietojot sensorus pa visu kupola virsmu, ir iespējams ar 1° precizitāti lokalizēt gamma staru uzliesmojuma avotu, kas neilgi seko gravitācijas vilnim. Zinātnieki var izmantot neatkarīgu metodi, lai identificētu galaktiku, kurā ir noticis LIGO un Virgo reģistrētais gravitācijas viļņu notikums. Pie 6 keV detektoru efektīvā mērīšanas diapazona sākums ir zemāks nekā Fermi teleskopa GLAST Burst Monitor (10 keV) vai Swift observatorijas Burst Alert teleskopam (15 keV). Tādējādi GECAM ir ideāli piemērots tādu notikumu novērošanai kā gamma uzliesmotāji, piemēram, GRB 170817A.
Fransuā Delibē
Delibē 1900. gada Parīzes olimpiskajās spēlēs startēja divās paukošanas disciplīnās profesionāļiem — paukošana ar floreti un paukošana ar zobenu. No šīm disciplīnām viņš labāko rezultātu izcīnīja paukošanā ar zobenu, kur ieguva 4. vietu.
Džons Voterss
Savu slavu un atpazīstamību guvis 1970. gados, kad režisējis vardarbīgās kulta filmas Multiple Maniacs (1970), "Rozā flamingi" (Pink Flamingos, 1972) un Female Trouble (1974). Voterss režisēja un sarakstīja scenāriju filmai "Matu laka" (Hairspray, 1988), kas kļuva starptautiski veiksmīga un tika adaptēta Brodvejas mūziklā. Sarakstījis un režisējis arī tādas filmas kā Polyester (1981), "Raudulis" (Cry-Baby, 1990), Serial Mom (1994), Pecker (1998) un Cecil B. Demented (2000). Viņa filmas satur postmodernisma komēdijas un sirreālisma elementus. Bieži savās filmās strādājis kopā ar aktieri un dragkvīnu (drag queen) Divainu un citiem aktieriem, kurus kopā dēvē par Dreamlanders.
Bobs Odenkērks
Savas aktiera karjeras sākumā Odenkērks piedalījās televīzijas šovos Saturday Night Live un The Ben Stiller Show. Pēc franšīzes "Pārkāpt robežu" panākuma ieguva iespēju piedalīties tādās filmās kā "Filma 43" (2013), Stīvena Spīlberga filmā "Slepenie dokumenti" (2017), ieskaņoja vienu no lomām studijas Pixar animācijas filmā "Lieliskie 2" (2018), piedalījās filmās "Mazās sievietes" (2019) un "Neviens" (2021), kur atveidoja galveno lomu un bija viens no producentiem. Filmējās arī seriālā "Fārgo" (2014).
Jurijs Rezņiks
Biogrāfija
No 2012. līdz 2018. gadam bija Krievijas tautassaimniecības akadēmijas un Krievijas prezidenta valsts dienesta sabiedrisko zinātņu institūta filozofijas kafedras vadītājs.
Jaunrozes iela (Rīga)
Ielā nekursē sabiedriskais transports, gar ielu novērojama daudzstāvu māju apbūve, dažas privātmājas. Jaunrozes ielā 12 atrodas Rīgas pirmsskolas izglītības iestāde "Jumis".
Kevins Bieksa
Spēlētāja karjera
2011. gada vasarā Bieksa pagarināja savu līgumu ar "Canucks" uz nākamajām piecām sezonām, taču 2015. gada vasarā tika aizmainīts uz Anahaimas "Ducks".
2018. gada Tour de France
2018. gada Tour de France bija 105. Tour de France velobrauciens, kas norisinājās no 2018. gada 7. līdz 29. jūlijam. Sacensību starts notika Vandejas departamentā, Luāras reģionā. Šajā reģionā notika paša pirmās Tour de France sacensības 1903. gadā. Līdz šim Luāras reģionā starts bija noticis deviņas reizes, piecas no kurām bijušas Vandejā.
Atklāšanas posmā uzvarēja Fernando Gavirija no , kļūstot par pirmo kopvērtējuma līdera dzeltenā krekliņa valkātāju. Nākamajā posmā vadību pārņēma Peters Sagans (). Trešā posma komandu braucien ā uzvarēja , kopvērtējuma vadībā izvirzot savu braucēju Gregu Van Avermātu. Līdera krekliņu viņš noturēja astoņas dienas līdz otrajam augsto kalnu posmam, kad posma uzvarētājs Tomass pārņēma vadību. To viņš noturēja līdz pat sacensību beigām, kļūstot par pirmo Velsas sportistu, kas uzvarējis kopvērtējumā. Tā rezultātā Team Sky un arī britu braucēji bija uzvarējuši sešās no pēdējām septiņām tūrēm (sākot no 2012. gada).
Ichneumon
Sistemātika un filoģēnija
Hilperta filoģēnijas hipotēze ad hoc par Ichneumon ģinti bija pamatots uz pieļāvumu, ka šīs divas parazitoīdu grupas izpauž dabisku būtību. Viņš rakstījis, ka divu grupu iespējamā sinamorfija galvenokārt ir ķermeņa forma un, vēl svarīgāk, ūsu garums mātītēm, kas ir īsākas un resnākas ar trulu virsotni pirmās grupas pārstāvjiem un garākas un punktētas otrai grupai. Ūsu īsumu, kas vairāk kombinējas ar tievu un vairāk kompaktu ķermeņa formu, var izskaidrot kā adaptāciju saimnieku meklēšanai, kas iekūņojas augsnē, pie kam garas ūsas traucē un ir lielāks to traumatizācijas risks.
2018. gada Tour de France
Latvijas sportisti
Sacensībās  komandas sastāvā startēja latviešu braucējs Toms Skujiņš. Piektajā posmā Skujiņš saņēma cīnītāja balvu un kļuva par līderi "kalnu karaļa" klasifikācijā, kļūstot par pirmo Latvijas sportistu, kurš Tour de France ieguvis kādu no līdera krekliņiem. Šo pozīciju viņš saglabāja līdz Tour de France desmitajam posmam. Velobrauciena 15. posmā T. Skujiņš ieņēma 5. vietu, vienlaikus palīdzot finišēt trijniekā komandas līderim Baukem Mollemam. Šis sasniegums bija augstākais latviešu riteņbraucējiem pasaules nozīmīgākajā velobraucienā kopš 2003. gada, kad tādā pašā vietā posmā bija finišējis Romāns Vainšteins. T. Skujiņam izdevās sasniegt velobrauciena beigas, noslēgumā ieņemot 82. vietu.
Ļevs Alburts
Biogrāfija
Līdz savai emigrācijai dzīvojis Ukrainas pilsētā Odesā. No 1972. līdz 1974. gadam trīs reizes pēc kārtas uzvarējis Ukrainas šaha čempionātos. No 1967. līdz 1977. gadam piecas reizes piedalījies PSRS šaha čempionātu finālos, labāko rezultātu sasniedzot 1974. gadā Ļeņingradā, kad kopā ar Oļegu Romaņišinu un Marku Dvorecki dalījis 5.-7. vietu. Komandas Burevestnik sastāvā 1976. gadā uzvarējis PSRS komandu kausā šahā (1971, 1974, 1976). 1978. gadā uzvarējis starptautiskā šaha turnīrā Bukarestē, apsteidzot Volfgangu Ūlmanu. Par panākumiem turnīros FIDE 1976. gadā Alburtam piešķīrusi starptautiskā meistara (IM), bet 1977. gadā - starptautiskā lielmeistara (GM) nosaukumu.
Bertolds Englišs
Biogrāfija
Piedzimis Hocenplocas ciemā Čehijas Silēzijā (tagad Osoblahas ciems Bruntālas apriņķī Morāvijas-Silēzijas apgabalā Čehijā). Visu mūžu strādājis par tirdzniecības aģentu. 19. gadsimta beigās bijis viens no Austroungārijas vadošajiem šahistiem. 1879. gadā Leipcigā uzvarējis 1. Vācijas šaha savienības kongresā, apsteidzot Lūisu Paulsenu, un dalījis pirmo vietu Vīsbādenes šaha turnīrā ar Džozefu Blekbērnu un Ādolfu Švarcu. 1885. gadā Hamburgā dalījis otro vietu kopā ar Maksu Veisu un Zīgbertu Tarrašu; 1890. gadā zaudējis mačā Emanuelam Laskeram ar 1:4, bet 1896. gadā zaudējis Harijam Pilsberijam ar 0:5. Starptautiskajos šaha turnīros savstarpējās partijas ieguvis neizšķirtu bilanci arVilhelmu Steinicu (+1, -1, =4), un 1878. gada Parīzes šaha turnīrā uzvarējis Ādolfu Andersenu.
2022. gada FIFA Pasaules kausa kvalifikācija — OFC zona
2022. gada FIFA Pasaules kausa OFC zonas kvalifikācija bija atlases sacensības Okeānijas Futbola konfederācijas (OFC) izlasēm FIFA Pasaules kausa finālturnīram, kas 2022. gadā notiks Katarā. Tajā tika noskaidrota viena izlase, kas piedalījās starpkonfederāciju izslēgšanas spēlēs.
Kiuti
Apdzīvotā vieta atrodas Cirma ezera krastā.
Mišels Filipi
Žozefs Mišels Filipi (fr; dzimis, miris ) bija franču paukotājs, startēja 1900. gada vasaras olimpiskajās spēlēs Parīzē.
Filipi 1900. gada Parīzes olimpiskajās spēlēs startēja paukošanā ar floreti profesionāļiem. Šajā disciplīnā viņš izcīnīja 16. vietu.
Heijoka
Heijoka (raksta heyoka vai heyokha, vai heyókȟa, vai haokah) ir klauns jeb āksts Ziemeļamerikas indiāņu tautas lakotu kultūrā. Tieši tulkojot no lakotu valodas, heyókȟa nozīmē "svētais klauns". Heijoka darbojas kā spogulis vai skolotājs un izmanto dažādas ekstrēmas darbības, lai sakāpinātā veidā attēlotu cilvēka emocijas, piemēram, šaubas, bailes, naidu un vājumu. Heijoka ir satīriķis, kurš savā darbībā bieži izmanto neparasto un ačgārno - jāj atmuguriski, valkā uz ārpusi izvērstas drēbes, runā neparastā valodā, karstumā drebinās un valkā cimdus un cepuri, bet aukstā laikā staigā kails, apgalvodams, ka viņam ir karsti. Lakoti uzskata, ka heijokam piemīt spēks dziedēt emocionālas sāpes, jo viņš pats tās piedzīvojis, dzīvojot kā klauns, ubagojot ēdienu un piedzīvojot kaunu. Kā heijokas drīkst darboties tikai tie, kas piedzīvojuši vīzijas par rietumu pērkona būtnēm (Wakíŋyaŋ). Viens no slavenākajiem heijokām ir oglalu cilts dziednieks Melnais Briedis, kurš bērnībā piedzīvoja vīziju par rietumu pērkona būtnēm.
Okada
Okada var būt:
Amfipole
Pilsēta dibināta kā Atēnu kolonija 437. gadā pirms mūsu ēras. 422. gadā pirms mūsu ēras pie pilsētas notika Amfipoles kauja, kurā Spartas karaspēks sakāva atēniešus. No Amfipoles cēlušies vairāki pazīstami Maķedonijas Aleksandra ģenerāļi. Pēc Aleksandra nāves šeit tika nometināti Aleksandra sieva Roksana un dēls Aleksandrs IV, kuri šeit tika nogalināti. Izrakumos pilsētā un ap pilsētu atklātas vairākas vērtīgas senlietas, kas eksponētas Amfipoles arheoloģijas muzejā. Pilsētas atlieku tuvumā 20. gadsimta sakumā tika atklāta Amfipoles lauva. 2012. gadā pie pilsētas atklāja Kastas kapenes.
Neapoliešu valoda
Vēsture
Džovanni Bokačo, Epistola napoletana Mūsdienu neapoliešu valodā noteiktie artikuli ir o, a, un é , taču šis teksts liecina, ka tā tapšanas brīdī noteiktie artikuli bijuši respektīvi lo, la un li. Sākot no šī teksta tapšanas brīža, Dantes ietekmē zūdot latīņu valodas prestižam un augot vietējo valodu prestižam, neapoliešu valoda piedzīvo sava veida uzplaukumu literatūras jomā. Tā 1442. gadā neapoliešu valoda pēc Alfonsa V rīkojuma kļūst par Neapoles karalistes oficiālo valodu, taču 1501. gadā šo statusu sāk pamazām zaudēt, līdz beidzot tā to zaudē pavisam 1584. gadā, kad to aizvieto toskāniešu valoda, kuras prestižs tolaik auga. 1583. gadā tiek dibināts toskāniešu valodas regulējošais institūts Accademia della Crusca, no kuras uzstādītajiem rakstības noteikumiem iedvesmojās arī neapoliešu autori savos centienos standartizēt savas valodas rakstību. 1728. gadā libretists Frančesko Oliva sastāda neapoliešu valodas gramatiku darbā "Neapoliešu valodas gramatika". 1861. gadā Itālijas karaliste iekaro Abu Sicīliju karalisti, bijušo Neapoles karalisti, un, italianizācijas politikas ietvaros, izglītība neapoliešu valodā tiek aizliegta, taču māksla turpina tikt radīta neapoliešu valodā — ap 1880. gadu popularitāti gūst savdabīgs mūzikas žanrs — neapoliešu dziedājums (cantzune classeca napulitana), kuru raksturo mandolīnas, ģitāras un triccheballache, tamburīnam līdzīga instrumenta lietojums.
Genādijs Židko
Dzīvesgājums
Židko nomira Maskavā, 57 gadu vecumā.
Neapoliešu valoda
Variācijas
Sekojošajās nodaļās minētas dialektu īpašības, kuras, jāatzīmē, vienmēr neattiecas uz visu dotā dialekta izplatības areālu, jo neapoliešu valodai raksturīgs neviendabīgums — dažādas valodas īpatnības var būt sastopamas tikai, piemēram, viena ciemata ietvaros.
2015. gada 13. novembra terora akti Parīzē
Uzbrukumi notika piektdienas vakarā, kad vēl siltajā Parīzes vakarā daudzi cilvēki bija izgājuši baudīt dzīvi. Šī iemesla dēļ terora uzbrukumus uzskata kā vērstus tieši pret franču dzīvesveidu.
Rihards Zorge
Kā vācu žurnālists darbojās Vācijā un Japānā, kur vadīja padomju spiegu grupu. 1941. gada 12. maijā brīdināja PSRS varas iestādes par vācu uzbrukumu PSRS 20. jūnijā. 1941. gada augustā ziņoja, ka Japānas armija uzbruks Klusā okeāna virzienā, nevis PSRS, kas ļāva pārvietot daļu no PSRS bruņoto spēku grupējumiem cīņai pret Vāciju Maskavas kaujas laikā. 1941. gada 18. oktobrī japāņu arestēts, 1944. gada novembrī sodīts ar nāvi. 1964. gadā Zorgem piešķirts Padomju Savienības Varoņa nosaukums.
Ungārijas parlamenta ēka
Ungārijas parlamenta ēka (hu) ir Ungārijas Nacionālās sapulces ēka Ungārijas galvaspilsētā Budapeštā. Tā atrodas Donavas kreisajā krastā, Peštas pusē. Kopš celtniecības pabeigšanas 1902. gadā tā ir lielākā ēka valstī. Neogotiskā stila parlamenta ēkas arhitekts ir Imre Šteindls. Ēka kļuvusi par vienu no pazīstamākajiem Budapeštas simboliem un ir tūrisma objekts.
Kāda laimīga dzīve
Autobiogrāfija vēsta par A. Bīlenšteina bērnību, skolas un studiju gadiem, mācītāja darbu Jaunaucē un Dobelē, ārzemju ceļojumiem, darbību biedrībās un zinātniskās izpētes darbu. Autobiogrāfiju rakstījusi meita Marta Bīlenšteina, A. Bīlenšteinam diktējot, sava akluma dēļ.
Hundzehu
Hundzehu (zh, Hóngzé Hú) ir liels saldūdens ezers Ķīnā, Dzjansu provincē, ceturtais lielākais Ķīnas saldūdens ezers. Izvietojies Huaihe lejtecē.
COVID-19 pirmais saslimstības vilnis Latvijā
Preventīvie pasākumi
11. martā Valsts operatīvā medicīniskā komisija (VOMK), paplašināja COVID-19 skarto Eiropas valstu sarakstu, bez Itālijas tajā papildus iekļaujot arī Spāniju, Franciju, Vāciju, Austriju un Šveici. 12. martā COVID-19 skarto valstu sarakstu vēlreiz paplašināja, iekļaujot arī Nīderlandi, Lielbritāniju, Zviedriju, Norvēģiju, Beļģiju, Dāniju, ASV, Grieķiju un Islandi. 18. martā VOMK pieņēma lēmumu īpašos piesardzības pasākumus attiecināt uz visām pasaules valstīm, visiem iedzīvotājiem, atgriežoties no jebkuras ārvalsts, ir obligāts pienākums pavadīt 14 dienas pašizolācijā un novērot savu veselību.
Ārkārtējās situācijas izsludināšana (MK rīkojums Nr. 103.)
14. martā Krīzes vadības padome pieņēma lēmumu veikt vairākus grozījumus Ministru kabineta 2020. gada 12. marta rīkojumā Nr. 103 "Par ārkārtējās situācijas izsludināšanu", cita starpā, papildinot ar punktiem par robežu šķērsošanu no 2020. gada 17. marta:
Diagnostika
Pēc pirmā pozitīvā gadījuma atklāšanas Igaunijā 28. februārī SPKC ziņoja, ka diennakts laikā veikti 23 laboratoriskie izmeklējumi ar aizdomām uz COVID-19 infekciju, no kuriem 22 bija negatīvi, bet viens vēl gaidīja gala apstiprinājumu. 29. februārī SPKC ziņoja, ka kopējais COVID-19 laboratorisko izmeklējumu skaits sasniedza 87, visi izmeklējumi bija negatīvi. Latvijas Infektoloģijas centra laboratorijā neveica analīzes cilvēkiem, kuri ieradušies no COVID-19 epidēmijas skartajām valstīm vai bijuši kontaktā ar šādiem ceļotājiem, ja vien viņiem nebija SARS-CoV-2 infekcijas specifisko simptomu.
Stāvoklis slimnīcās
18. jūnijā Bērnu klīniskā universitātes slimnīca (BKUS) ziņoja, ka vienam slimnīcas pacientam (vecums līdz 10 gadiem) un viņa vecākiem apstiprināta saslimšana ar COVID-19. Zināms, ka viņi nesen bija ieradušies no ārvalstīm. 1. jūlijā BKUS informēja, ka COVID-19 apstiprināta arī vienam Neatliekamās medicīnas palīdzības un observācijas nodaļas (NMPON) ārstam. Viņa iespējamo kontaktpersonu lokā tika apzināti vairāk nekā 40 BKUS darbinieki un 22 pacienti.
Infekcijas uzliesmojumi aprūpes centros un patversmēs
16. maijā COVID-19 diagnosticēja četriem SAC "Mārsnēni" darbiniekiem un 17 iemītniekiem. Vēlāk precizēja, ka SAC "Mārsnēni" inficēšanās ar koronavīrusu atklāta jau 10. maijā, un piecus nācās ievietot slimnīcā. Kopumā inficēti 25 iemītnieki vecumā virs 60 gadiem, kā arī četri darbinieki. Infekciju SAC varētu būt ievazājis kāds centra iemītnieks, kurš bija ārstējies Cēsu slimnīcā.
Attālinātās ārstu konsultācijas
22. martā privātās informācijas sistēmu kompānijas “Blue Bridge Technologies” un “Datamed” informēja LETA, ka ir izstrādājušas risinājumu iedzīvotāju identificēšanai un attālinātai medicīnas speciālistu konsultāciju sniegšanai. Ārsti attālināti vienotā vidē varēs noformēt nosūtījumus citiem speciālistiem, norīkot laboratoriskiem izmeklējumiem, saņemt rezultātus, izrakstīt darba nespējas lapas un e-receptes. Jauno rīku plānoja izmantot Bērnu klīniskā universitātes slimnīca un privātā "LOR klīnika".
Ierobežojumu atcelšana pēc pirmā viļņa
6. maijā Baltijas valstu premjerministri vienojās par iekšējo robežu atvēršanu no 15. maija, atceļot arī 14 dienu pašizolāciju cilvēkiem, kas šķērsos Baltijas valstu iekšējās robežas. 7. maija Ministru Kabineta sēdē lēma pēc 12. maija atļaut pulcēšanos gan iekštelpās, gan ārtelpās, ja pasākumā vienlaikus atrodas ne vairāk kā 25 cilvēki. Vienojās, ka pasākuma laiks iekštelpās nedrīkst pārsniegt trīs stundas, sabiedriskajā transportā obligāta prasība ir deguna un mutes aizsega lietošana, bet tirdzniecības centri drīkst būt atvērti arī brīvdienās, savukārt bērnudārzi atvērti piecgadniekiem un sešgadniekiem.
Saslimstības pieaugums Rīgā
10. jūlijā Ministru Kabinets ārkārtas sēdē pieņēma lēmumu no 11. jūlija daļēji atjaunot atsevišķus ierobežojumus, lai pasargātu sabiedrību no straujas infekcijas izplatības: Līdz 31. jūlijam telpās līdz 1000 m2 drīkstēja pulcēties ne vairāk kā 100 cilvēki, bet lielākās telpās — 500. Savukārt ārā drīkstēja pulcēties ne vairāk kā 1000 cilvēki.
Okano
Okano var būt:
Boina
Boina (en, ga) ir 112 kilometrus gara upe Īrijā.
Flula Borgs
Uzstāšanās
2018. gada beigās Borgs pildīja dīdžeja lomu Konana O'Braiena 18 pilsētu tūrē Team Coco Presents Conan & Friends: An Evening of Stand-Up and Investment Tips.
Leopolds Dītrihs Ernsts fon Pecolds
Atgriezies Baltijā, no 1862. līdz 1865. gadam bija Tallinas Revalsche Zeitung redaktora vietnieks, no 1867. līdz 1869. gadam - redaktors. Pēc tam pārgāja uz Rigas avīzi Rigasche Zeitung, kur desmit gadus (no 1869. līdz 1879. gadam) bija tās redaktors. Bija spiests pamest amatu liberālo uzskatu dēļ.
Klūga
Tek ziemeļrietumu virzienā. Lielākās pietekas — Gaidupe, Garais strauts, Kūrīsas valks, Lapsaišu valks, Sīļupīte, Skapstu valks, Zirdzenes upīte, Žuburvalks. Ietek Ventā pie Pumpuriem. Klūgu šķērso valsts autoceļš P107 (Skrunda—Ezere).
Agate Muceniece
Biogrāfija
Seriāla "Slēgtā skola" uzņemšanas laikā iepazinusies ar nākamo vīru Pāvelu Prilučniju, arī seriālā abu atveidotie tēli ir pāris. Agates un Pāvela laulībā dzimuši divi bērni.
Mūrnieku iela
Mūrnieku iela var būt:
Dina Zuzāne
Dina Zuzāne (1955—2022) bija Latvijas juriste un uzņēmēja, mākslas un mūzikas mecenāte.
Zivjērglis
Izskats
Zivjērglis ir vidēji liels plēsīgais putns ar gariem spārniem. To lielumā var salīdzināt ar lielākajiem klijāniem un piekūniem. Visas pasugas lielumā ir samērā līdzīgas, kā arī abi dzimumi ir apmēram vienādi. Zivjērgļa ķermeņa lielums ir 52—60 cm, spārnu izplētums 150–180 cm, svars tēviņiem 1,2—2,0 kg, mātītēm 1,5—2,2 kg.
Ligzdošana
Līdzko ligzda ir pabeigta, tēviņš sāk barot mātīti. Jo mātīte ir labāk pabarota, jo tā ir uzticīgāka vienam tēviņam. Mātīte izdēj 2—4 olas, kuras ir baltas ar sarkanbrūniem raibumiem. Inkubācijas periods ilgst 32—43 dienas. Visu šo laiku tēviņš baro mātīti. Tā kā mātīte sāk perēt uzreiz pēc pirmās olas izdēšanas, putnēni izšķiļas dažādos laikos. Pirmās divas nedēļas mātīte paliek pie mazuļiem, tos sildot un apsargājot, bet tēviņš rūpējas par visu ģimeni. Kad putnēni ir paaugušies, tos barot sāk abi vecāki. Atnesto zivi vecāki ar knābi saplēš nelielos gabaliņos un pabaro mazuļus. Arī vēlāk, ja laiks ir ļoti karsts vai auksts, mātīte paliek pie putnēniem, tos sildot vai veidojot tiem ēnu. Abi vecāki nenogurstoši aizsargā ligzdu no iespējamiem ienaidniekiem. Jaunie putni apspalvojas 48—59 dienu vecumā. Vecāki tos turpina barot vēl 2—8 nedēļas, līdz jaunie putni spēj paši sevi uzturēt.
Vėlių Namai
Projekts vairākkārt uzstājies Latvijā — 2016. gadā (25. novembrī Daugavpilī, klubā „Artilērijas Pagrabi” un 26. novembrī Rīgā, klubā „Nabaklab”) un 2019. gadā (17. oktobrī Rīgā, peldošajā galerijā Noass un 18. oktobrī Jelgavā, „Melno Cepurīšu Balerijā”).
Magda Štaudingera-Voita
Dzīvesgājums
Dzimusi 1902. gadā 17. augustā Elvā latviešu ārsta Oskara Voita (vēlākais Latvijas sūtnis Vācijā un Šveicē (1921–1932), Nīderlandē un Ungārijā (1925–1932)) ģimenē. Bērnību pavadīja Sanktpēterburgā, tēva diplomāta karjeras dēļ daudz ceļoja pa Vāciju, Ungāriju un Šveici, apguva vācu, franču, angļu un krievu valodu. Apguva klavieru un vijoles spēli.
Kulakova (Andzeļu pagasts)
Kulakova ir ciems Dagdas novada Andzeļu pagastā. Atrodas pagasta centrālajā daļā 1.5 km no pagasta centra Andzeļiem, 8 km no novada centra Dagdas un 229 km no Rīgas.
Apdzīvotā vieta atrodas Ežezera krastā.
Alfonss Kiršhofers
Simons Alfonss Kiršhofers (fr; dzimis, miris ) bija franču paukotājs, olimpiskās sudraba medaļas ieguvējs 1900. gada vasaras olimpiskajās spēlēs Parīzē.
2000. gada Pasaules čempionāts šahā sievietēm
2000. gada Pasaules sieviešu šaha čempionāts atšķīrās no iepriekšējā cikla, jo pirmo reizi finālistes noskaidroja 64 spēlētāju izslēgšanas turnīrā, kas norisinājās no 2000. gada 27. novembra līdz 16. decembrim Ņūdelī, Indijā. Neskatoties uz pasaules sieviešu šaha čempionāta izspēles formas izmaiņām, savu titulu nosargāja un turnīrā uzvarēja pasaules čempione Sje Dzjuņa, finālā pārspējot savu tautieti Cjiņu Kaņjinu ar rezultātu 2½ : 1½.
1990.—1991. gada Eiropas kausa sezona
Lai gan sākot ar šo sezonu Anglijas klubi atkal varēja piedalīties Eiropas turnīros pēc piecu gadu diskvalifikācijas Heizela stadiona traģēdijas dēļ, Liverpool komanda tika diskvalificēta uz vēl vienu gadu un nevarēja piedalīties Eiropas kausā kā Anglijas čempioni.
Balha (upe)
Iztece - Bābu kalnos, Bandeamīras nacionālā parka teritorijā. Augštecē tek rietumu virzienā, pie Golles kalna pagriežas uz ziemeļiem. Pie Balhas un Mazārešarīfas, kur upe plaši izmantota irigācijā, pagriežas uz ziemeļrietumiem. Pēc Āgčas izzūd tuksnesī, nesasniedzot Amudarju. Senatnē, līdz apūdeņošanas kanālu izbūvei, Balha bija Amudarjas pieteka.
Liktenis
Vārds "liktenis" tiek lietots kā cilvēku dzīves sižeta nemainīgais fenomens, ko nosaka dabiskā Visuma kārtība.
Filozofija
Epikūrieši apstrīdēja stoicisma ideju, noraidot dievišķā likteņa eksistenci. Viņi uzskatīja, ka cilvēka griba un izvēle ir brīva, kāmēr tā ir racionāla.
Fatālisms ir ticība, ka "viss, kam jānotiek-notiks", tā kā pagātnes, tagadnes un nākotnes notikumi jau Dievs iepriekš ir noteicis vai cits visuvarens spēks kā liktenis. Reliģijā fatālisms var būt sajaukts ar "iepriekš noteikto" (predestination), doktrīnu, ka Dievs jau izlēmis, kurš dosies uz debesīm pirms cilvēks ir dzimis. Svarīgi ir atzīmēt, ka Bībele māca "iepriekš noteikto", bet ne izvēles brīvības ekskluzivitāti; tātad Bībele nemāc fatālismu.
Nedeterminisms ir redzējums, ka ir notikumi, kuriem nav cēloņu; daudzi izvēles brīvības piekritēji uzskata, ka izvēles akti ir neatkarīgi no jebkādiem fizioloģiskiem vai psiholoģiskiem cēloņiem.